

 **ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**από 26/04/2025 έως 27/04/2025**

**ΠΡΟΓΡΑΜΜΑ  ΣΑΒΒΑΤΟΥ  26/04/2025**

|  |  |
| --- | --- |
| Αθλητικά / Ενημέρωση  | **WEBTV**  |

**10:00**  |   **Ρέκβιεμ για τον Πάπα**   **(Τροποποίηση προγράμματος)**

Σε μια έκτακτη ενημερωτική εκπομπή με τον Απόστολο Μαγγηριάδη, η ERT World σε σύνδεση με το ΕΡΤNEWS μεταδίδει λεπτό προς λεπτό το ύστατο χαίρε στον Ποντίφικα των φτωχών.

Με απευθείας συνδέσεις από το Βατικανό, ο ανταποκριτής της ΕΡΤ Κρίστιαν Μαυρής και ο απεσταλμένος της δημόσιας τηλεόρασης Κώστας Κωσταντόπουλος, μεταφέρουν το κλίμα από τη Βασιλική του Αγίου Πέτρου, όπου θα τελεστεί η εξόδιος ακολουθία.

Στο στούντιο σημαντικοί καλεσμένοι, ακαδημαϊκοί, θεολόγοι και εκπρόσωποι της Καθολικής Εκκλησίας, αναλύουν το ιστορικό αποτύπωμα της πορείας του Πάπα, το τελετουργικό της εξόδιου ακολουθίας και το μέλλον της Ρωμαιοκαθολικής Εκκλησίας.

Παρουσίαση: Απόστολος Μαγγηριάδης

|  |  |
| --- | --- |
| Ταινίες  | **WEBTV**  |

**13:00**  |   **Γάμος αλά Ελληνικά - Ελληνική Ταινία**  
*(Marriage... Greek Style)*

**Έτος παραγωγής:** 1964
**Διάρκεια**: 100'

|  |  |
| --- | --- |
| Ντοκιμαντέρ / Μουσικό  | **WEBTV** **ERTflix**  |

**16:00**  |   **100 Χρόνια Ελληνική Δισκογραφία (ΝΕΟ ΕΠΕΙΣΟΔΙΟ)**  

Πόσες ζωές κρύβει ένας δίσκος; Πόσες ιστορίες;
Ιστορίες άλλων, ιστορίες δικές μας.
Ιστορίες άλλων που γίναν δικές μας.

Για πρώτη φορά η ΕΡΤ μέσα από μία σειρά ντοκιμαντέρ 12 επεισοδίων μας καλεί να ανακαλύψουμε τη συναρπαστική ιστορία της ελληνικής δισκογραφίας.
Μία ιστορία 100 και πλέον χρόνων.
Από τη γέννηση της ελληνικής δισκογραφίας μέχρι τις μέρες μας.
Από τα χρόνια του φωνόγραφου και των περιπλανώμενων «γραμμοφωνατζήδων» των αρχών του 20ου αιώνα, στα χρόνια του ’60, των «μικρών δίσκων» και των «τζουκ μποξ»…
Κι από εκεί, στους μεγάλους δίσκους βινυλίου, τους ψηφιακούς δίσκους και το διαδίκτυο.

Ξεναγός μας σε αυτό το ταξίδι, είναι η Χάρις Αλεξίου, η κορυφαία τραγουδίστρια της γενιάς της και μία από τις πιο αγαπημένες προσωπικότητες στο χώρο του πολιτισμού, που έχει αφήσει ανεξίτηλο το στίγμα της στην ελληνική μουσική και στη δισκογραφία.

Με σύμμαχο το πολύτιμο αρχείο της ΕΡΤ, αλλά και μαρτυρίες ανθρώπων που έζησαν τα χρυσά χρόνια της ελληνικής δισκογραφίας, σκιαγραφείται ολόκληρη η πορεία του ελληνικού τραγουδιού όπως αυτή χαράχτηκε στα αυλάκια των δίσκων.

Η σειρά ντοκιμαντέρ «100 χρόνια ελληνική δισκογραφία» είναι ένα ταξίδι στον χρόνο με πρωταγωνιστές όλους εκείνους που συνέδεσαν τη ζωή τους με την ελληνική δισκογραφία και δημιούργησαν, με έμπνευση και πάθος, το θαύμα της ελληνικής μουσικής.

Σ’ αυτό το ταξίδι, σας θέλουμε συνταξιδιώτες.

**«Η Δισκογραφία στα Χρόνια της Χούντας» (Μέρος Β') (Με Αγγλικούς Υπότιτλους)**
**Eπεισόδιο**: 6

|  |  |
| --- | --- |
| Ψυχαγωγία / Εκπομπή  | **WEBTV** **ERTflix**  |

**17:00**  |   **Φτάσαμε  (E)**   **(Τροποποίηση προγράμματος)**

Γ' ΚΥΚΛΟΣ

Ένας ακόμα κύκλος περιπέτειας, εξερεύνησης και γνωριμίας με πανέμορφους τόπους και ακόμα πιο υπέροχους ανθρώπους ξεκίνησε για την εκπομπή “Φτάσαμε” με τον Ζερόμ Καλούτα.

Στον τρίτο κύκλο αυτού του διαφορετικού ταξιδιωτικού ντοκιμαντέρ, ο Ζερόμ ανακαλύπτει νέους μακρινούς ή κοντινότερους προορισμούς και μυείται στα μυστικά, στις παραδόσεις και στον τρόπο ζωής των κατοίκων τους.

Γίνεται θαλασσόλυκος σε ελληνικά νησιά και σε παραθαλάσσιες πόλεις, ανεβαίνει σε βουνά, διασχίζει φαράγγια, δοκιμάζει σκληρές δουλειές ή ντελικάτες τέχνες, μαγειρεύει με κορυφαία προϊόντα της ελληνικής γης, εξερευνά τοπικούς θρύλους, γίνεται αγρότης, κτηνοτρόφος, μούτσος ή καπετάνιος! Πάντα με οδηγό την διάθεση να γίνει ένα με τον τόπο και να κάνει νέους φίλους, πάντα με το γιουκαλίλι στο χέρι και μια αυτοσχέδια μελωδία κι ένα στίχο, εξαιρετικά αφιερωμένο στους ανθρώπους που δίνουν ζωή και ταυτότητα σε κάθε περιοχή.

**«Δελφοί» (Με Αγγλικούς Υπότιτλους)**
**Eπεισόδιο**: 28

Το ταξίδι οδηγεί στους Δελφούς, έναν τόπο με μοναδική ενέργεια, όπου συναντώνται ιστορία, πολιτισμός και σύγχρονη ζωή. Ο Ζερόμ Καλούτα επισκέπτεται τον αρχαιολογικό χώρο, γνωρίζει το μουσικό όργανο του Απόλλωνα και ανακαλύπτει την κληρονομιά του Άγγελου Σικελιανού. Στην Άμφισσα, εξερευνά την παράδοση των κουδουνοποιών και των βυρσοδεψών, ενώ στο Χρισσό δοκιμάζει έναν ξεχωριστό χαλβά, ολοκληρώνοντας την εμπειρία με τοπικό χορό.

Παρουσίαση: Ζερόμ Καλούτα
Σκηνοθεσία: Ανδρέας Λουκάκος
Διεύθυνση παραγωγής: Λάμπρος Παπαδέας
Αρχισυνταξία: Χριστίνα Κατσαντώνη
Διεύθυνση φωτογραφίας: Ξενοφών Βαρδαρός
Οργάνωση Παραγωγής: Εβελίνα Πιπίδη
Έρευνα: Νεκταρία Ψαράκη

|  |  |
| --- | --- |
| Αθλητικά  | **ERTflix**  |

**18:00**  |   **Stoiximan GBL| Μαρούσι - Άρης Midea | PLAY OUT 3η Αγωνιστική  (Z) (Αλλαγή Ώρας)**

Tο πρωτάθλημα της Stoiximan GBL είναι στην ΕΡΤ. Οι συναρπαστικές αναμετρήσεις συνεχίζονται στο παρκέ της ERT World με τους αγώνες 4 ομάδων στα play in, 2 ομάδων στα play out και 6 ομάδων στα play offs.

|  |  |
| --- | --- |
| Ντοκιμαντέρ  | **WEBTV** **ERTflix**  |

**20:00**  |   **Βίλατζ Γιουνάιτεντ  (E)**   **(Τροποποίηση προγράμματος)**

Β' ΚΥΚΛΟΣ

**Έτος παραγωγής:** 2025

Εβδομαδιαία σειρά εκπομπών παραγωγής ΕΡΤ 2025

Η Βίλατζ Γιουνάιτεντ, το αθλητικο-ταξιδιωτικό ντοκιμαντέρ παρατήρησης, επισκέπτεται μικρά χωριά που έχουν δικό τους γήπεδο και ντόπιους ποδοσφαιριστές.
Μαθαίνει την ιστορία της ομάδας και τη σύνδεσή της με την ιστορία του χωριού. Μπαίνει στα σπίτια των ποδοσφαιριστών, τους ακολουθεί στα χωράφια, τα μαντριά, τα καφενεία και καταγράφει, δίχως την παραμικρή παρέμβαση, την καθημερινότητά τους μέσα στην εβδομάδα, μέχρι και την ημέρα του αγώνα.
Επτά κάμερες καταγράφουν όλα όσα συμβαίνουν στον αγώνα, την κερκίδα, τους πάγκους και τα αποδυτήρια, ενώ υπάρχουν μικρόφωνα παντού. Για πρώτη φορά σε αγώνα στην Ελλάδα, μικρόφωνο έχει και παίκτης της ομάδας εντός αγωνιστικού χώρου κατά τη διάρκεια του αγώνα.
Και αυτή τη σεζόν, η Βίλατζ Γιουνάιτεντ θα ταξιδέψει σε όλη την Ελλάδα. Ξεκινώντας από την Ασπροκκλησιά Τρικάλων με τον Άγιαξ (τον κανονικό και όχι τον ολλανδικό), θα περάσει από το Αχίλλειο της Μαγνησίας, για να συνεχίσει το ταξίδι στο Σπήλι Ρεθύμνου, τα Καταλώνια Πιερίας, το Κοντοπούλι Λήμνου, τον Πολύσιτο Ξάνθης, τη Ματαράγκα Αιτωλοακαρνανίας, το Χιλιόδενδρο Καστοριάς, την Καλλιράχη Θάσου, το Ζαΐμι Καρδίτσας, τη Γρίβα Κιλκίς, πραγματοποιώντας συνολικά 16 ταξίδια σε όλη την επικράτεια της Ελλάδας. Όπου υπάρχει μπάλα και αγάπη για το χωριό.

**«Άγιαξ Ασπροκκλησιάς Τρικάλων» (Με Αγγλικούς Υπότιτλους)**

Ο θρύλος λέει πως ήταν δύο τα χωριά στο νομό Τρικάλων που ήθελαν το όνομα του περίφημου Άγιαξ της δεκαετίας του ’70, και αποφάσισαν να λύσουν τις διαφορές τους στο γήπεδο σε ποδοσφαιρική… μονομαχία. Το ματς, όμως, έληξε ισόπαλο. Κι έτσι έριξαν το κέρμα. Και το όνομα πήγε στην Ασπροκκλησιά. Ένα χωριό μόλις 340 ψυχών που όμως έχει καταφέρει να κρατήσει ζωντανό το νηπιαγωγείο και το δημοτικό σχολείο.
O Άγιαξ Ασπροκκλησιάς ιδρύθηκε το 1977, αλλά τα τελευταία χρόνια ήταν ανενεργός, μέχρι που οι νέοι του χωριού αποφάσισαν να τον αναστήσουν. Ο εγγονός ενός παλιού προέδρου της ομάδας και ο Θορ των Τρικάλων έδωσαν και πάλι ζωή στον Άγιαξ Ασπροκκλησιάς που αγωνίζεται στο Β΄ Τοπικό έχοντας στην ενδεκάδα του ένα δήμαρχο, πιο γνωστό ως «Μύτογλου». Επειδή το μόνο σουτ που ξέρει να κάνει είναι με το… μύτο.

Ιδέα, Διεύθυνση παραγωγής, Μουσική επιμέλεια: Θανάσης Νικολάου
Σκηνοθεσία, Διεύθυνση φωτογραφίας: Κώστας Αμοιρίδης
Οργάνωση παραγωγής: Αλεξάνδρα Καραμπουρνιώτη
Αρχισυνταξία: Θάνος Λεύκος-Παναγιώτου
Δημοσιογραφική έρευνα: Σταύρος Γεωργακόπουλος
Αφήγηση: Στέφανος Τσιτσόπουλος
Μοντάζ: Παύλος Παπαδόπουλος, Χρήστος Πράντζαλος, Κωνσταντίνος Στάθης
Βοηθός μοντάζ: Δημήτρης Παπαναστασίου
Εικονοληψία: Γιάννης Σαρόγλου, Ζώης Αντωνής, Γιάννης Εμμανουηλίδης, Δημήτρης Παπαναστασίου, Κωνσταντίνος Κώττας
Ηχοληψία: Σίμος Λαζαρίδης, Τάσος Καραδέδος
Γραφικά: Θανάσης Γεωργίου

|  |  |
| --- | --- |
| Ενημέρωση / Ειδήσεις  | **WEBTV** **ERTflix**  |

**21:00**  |   **Ειδήσεις - Αθλητικά - Καιρός**

Το δελτίο ειδήσεων της ΕΡΤ με συνέπεια στη μάχη της ενημέρωσης, έγκυρα, έγκαιρα, ψύχραιμα και αντικειμενικά.

**ΠΡΟΓΡΑΜΜΑ  ΚΥΡΙΑΚΗΣ  27/04/2025**

**15:15**  |   **Ειδήσεις - Αθλητικά - Καιρός  (M)**

Το δελτίο ειδήσεων της ΕΡΤ με συνέπεια στη μάχη της ενημέρωσης, έγκυρα, έγκαιρα, ψύχραιμα και αντικειμενικά.

|  |  |
| --- | --- |
| Αθλητικά  | **ERTflix**  |

**16:45**  |   **Stoiximan GBL| AEK Betsson BC – ΠΑΟΚ mateco | PLAY OFF 3η Αγωνιστική (Αλλαγή Ώρας)**

Το πρωτάθλημα της Stoiximan GBL είναι στην ΕΡΤ. Οι συναρπαστικές αναμετρήσεις συνεχίζονται στο παρκέ της ERT World με τους αγώνες 4 ομάδων στα play in, 2 ομάδων στα play out και 6 ομάδων στα play offs.

|  |  |
| --- | --- |
| Ενημέρωση / Ειδήσεις  | **WEBTV** **ERTflix**  |

**19:15**  |   **Αναλυτικό Δελτίο Ειδήσεων (Μ)**

Το αναλυτικό δελτίο ειδήσεων με συνέπεια στη μάχη της ενημέρωσης έγκυρα, έγκαιρα, ψύχραιμα και αντικειμενικά. Σε μια περίοδο με πολλά και σημαντικά γεγονότα, το δημοσιογραφικό και τεχνικό επιτελείο της ΕΡΤ, με αναλυτικά ρεπορτάζ, απευθείας συνδέσεις, έρευνες, συνεντεύξεις και καλεσμένους από τον χώρο της πολιτικής, της οικονομίας, του πολιτισμού, παρουσιάζει την επικαιρότητα και τις τελευταίες εξελίξεις από την Ελλάδα και όλο τον κόσμο.

|  |  |
| --- | --- |
| Ταινίες  | **WEBTV** **ERTflix**  |

**01:30**  |   **Τhe Drone (Α' ΤΗΛΕΟΠΤΙΚΗ ΜΕΤΑΔΟΣΗ)**  
*(Τhe Drone )*

**Έτος παραγωγής:** 2023
**Διάρκεια**: 22'

Ταινία μικρού μήκους, παραγωγής 2023, διάρκειας 22'

Η Χριστίνα, μία ελκυστική μητέρα με δύο παιδιά, απολαμβάνει τις τελευταίες ημέρες των διακοπών της σε μια απομακρυσμένη τοποθεσία. Ένα drone αρχίζει να την παρενοχλεί, σταδιακά γίνεται όλο και πιο αδιάκριτο, μέχρι που γίνεται ξεκάθαρα απειλητικό και την οδηγεί στο να ψάξει να ανακαλύψει ποιος είναι ο χειριστής του.

Σκηνοθεσία: Νίκος Σταμπουλόπουλους
Σενάριο: Νίκος Σταμπουλόπουλους
Πρωταγωνιστούν: Μαρκέλλα Γιαννάτου

|  |  |
| --- | --- |
| Ντοκιμαντέρ / Ιστορία  | **WEBTV**  |

**02:00**  |   **Ιστορικοί Περίπατοι  (E)**   **(Τροποποίηση προγράμματος)**

Οι «Ιστορικοί Περίπατοι» έχουν σκοπό να αναδείξουν πλευρές της ελληνικής Ιστορίας άγνωστες στο πλατύ κοινό με απλό και κατανοητό τρόπο.

Η εκπομπή-ντοκιμαντέρ επιχειρεί να παρουσιάσει την Ιστορία αλλιώς, την Ιστορία στον τόπο της. Με εξωτερικά γυρίσματα στην Αθήνα ή την επαρχία σε χώρους που σχετίζονται με το θέμα της κάθε εκπομπής και «εκμετάλλευση» του πολύτιμου Αρχείου της ΕΡΤ και άλλων φορέων.

**«Η εμπειρία της Κατοχής και της Αντίστασης στην Αθήνα»**

Στο συγκεκριμένο επεισόδιο η Μαριλένα Κατσίμη περιηγείται σε χώρους της Αθήνας με ιστορική σημασία έχοντας καλεσμένο τον ιστορικό Μενέλαο Χαραλαμπίδη με τον οποίον συζητούν για την περίοδο της Κατοχής της Αθήνας. Η πρώτη στάση του ιστορικού τους περιπάτου είναι το ιστορικό καφέ ΖΟΝΑΡΣ. Το συγκεκριμένο κτίριο είχε επιταχθεί από τις Ναζιστικές δυνάμεις για να εγκαταστήσουν την στρατιωτική τους διοίκηση. Ο Μενέλαος Χαραλαμπίδης αναφέρεται επιγραμματικά στα μεγάλα και εμβληματικά κτίρια της Αθήνας και των προαστίων (τόσο δημόσια όσο και ιδιωτικά) που είχαν επιτάξει οι Ναζί και τις υπηρεσίες που εγκατέστησαν σε αυτά κατά την περίοδο 1941-44. Στην συνέχεια, παρουσιάζεται η επίταξη των αγροτικών προϊόντων που επέβαλαν οι Γερμανοί μετά την εγκατάστασή τους στη χώρα καθώς και η γενικότερη οικονομική αφαίμαξη της ελληνικής οικονομίας. Αναφορά γίνεται στην επίταξη της ελληνικής βιομηχανίας όπλων, βιομηχανιών φαρμάκων, καπνού και λιπασμάτων, στην αύξηση των ανέργων και στα λεγόμενα ''έξοδα κατοχής''' με τα οποία οι Γερμανοί επιβάρυναν την ελληνική οικονομία. Επιπλέον, ο Μενέλαος Χαραλαμπίδης απαριθμεί τα αίτια που οδήγησαν στο λιμό του '41-'42 και περιγράφει τις τραγικές συνθήκες που επικρατούσαν στην Αθήνα. Παράλληλα, αναδεικνύεται το έργο και η συμβολή του Ερυθρού Σταυρού. Επιπλέον, γίνεται λόγος για την αντιστασιακή οργάνωση ''Εθνική Αλληλεγγύη'' και τις συνθήκες κάτω από τις οποίες ιδρύθηκε.
Η δεύτερη στάση του ιστορικού περίπατου γίνεται στην οδό Τοσίτσα και εκεί ο Μενέλαος Χαραλαμπίδης μιλά για την πολιτική επιστράτευση που στόχο είχε τη μεταφορά Ελλήνων στα γερμανικά εργοστάσια. Ειδικότερα, περιγράφεται η δεκαήμερη εξέγερση στα τέλη Φλεβάρη έως τις αρχές Μαρτίου του '43, η οποία οργανώθηκε από το ΕΑΜ και πέτυχε την παύση του σχεδίου επιστράτευσης.
Έπειτα, η Μαριλένα Κατσίμη και ο Μενέλαος Χαραλαμπίδης πηγαίνουν στην πλατεία Κάνιγγος και στο κτίριο του ΟΤΕ όπου και μιλούν για την πρώτη μεγάλη απεργία που έγινε στην Αθήνα στις 12 Απριλίου 1942 καθώς και για άλλες μεγάλες απεργίες που ξέσπασαν την ίδια περίοδο.
Στο επόμενο μέρος της εκπομπής, ο ιστορικός περίπατος συνεχίζεται στα κτίρια όπου σήμερα στεγάζεται το Μουσείο της Πόλεως των Αθηνών και που είχε επιτάξει μια αντικατασκοπική γερμανική οργάνωση την περίοδο της Κατοχής. Από εκεί, ο Μενέλαος Χαραλαμπίδης αναφέρεται στους δωσίλογους, τους Γερμανούς κατασκόπους, στα Τάγματα Ασφαλείας, στην οργάνωση Χ, την οργάνωση ΕΕΕ, την ΕΣΠΟ και γενικότερα στις οργανώσεις εκείνες που προσπαθούσαν να διασπάσουν την Αντίσταση και είχαν φιλοναζιστική και αντικομμουνιστική τοποθέτηση και περιγράφεται η δράση τους. Γίνεται ακόμη μια αναφορά στην ανατίναξη της ΕΣΠΟ και στην εκτέλεση του αντιστασιακού Κώστα Περρίκου.
Η επόμενη στάση του συγκεκριμένου ιστορικού περίπατου είναι η πλατείας Ομόνοιας όπου παρουσιάζονται τα καζίνο της Κατοχής και ο τρόπος λειτουργίας τους. Αμέσως μετά επισκέπτονται το κτίριο που στέγαζε την Κομαντατούρα και την Γκεστάπο στην οδό Μέρλιν στο Κολωνάκι και μιλούν για τη φυλάκιση και τα βασανιστήρια των αντιστασιακών αλλά και απλών πολιτών ενώ προβάλλονται και διάφορα συνθήματα που έγραψαν οι κρατούμενοι στους τοίχους των κελιών. Παράλληλα, γίνεται λόγος για την μετατροπή των φυλακών αυτών σε γραφεία του ΕΑΜ μετά την απελευθέρωση και η είσοδος των Άγγλων κατά τις μάχες των Δεκεμβριανών το 1944.
Έπειτα, οι συντελεστές της εκπομπής μεταφέρονται στο σκοπευτήριο της Καισαριανής όπου και μιλούν για τις εκτελέσεις αντιστασιακών του ΕΑΜ και άλλων οργανώσεων οι οποίες έλαβαν χώρα εκεί. Ακόμη, παρέχονται ιστορικές πληροφορίες για το Μπλόκο της Κοκκινιάς και περιγράφεται λεπτομερώς ο τρόπος με τον οποίον έγινε το συγκεκριμένο μπλόκο.
Τέλος γίνεται μια αποτίμηση της περιόδου της Κατοχής, μια αναφορά στις εμφύλιες διαμάχες που ακολούθησαν την απελευθέρωση της Αθήνας, στην απο-εαμοποίηση της ελληνικής κοινωνίας μετά το τέλος του πολέμου και τέλος στην αναγνώριση της Εθνικής Αντίστασης από την κυβέρνηση του ΠΑΣΟΚ το 1982 που γίνεται παράλληλα με την κατασκευή μνημείων και την έκδοση μελετών και ιστορικών ερευνών.
Κατά τη διάρκεια του επεισοδίου προβάλλεται πλούσιο αρχειακό οπτικοακουστικό και φωτογραφικό υλικό.

Διεύθυνση φωτογραφίας: Γιώργος Πουλίδης
Διεύθυνση παραγωγής: Ελένη Ντάφλου
Σκηνοθεσία: Έλενα Λαλοπούλου
Αρχισυνταξία: Πιέρρος Τζανετάκος

|  |  |
| --- | --- |
| Ενημέρωση / Ειδήσεις  | **WEBTV**  |

**03:00**  |   **Ειδήσεις - Αθλητικά - Καιρός**

|  |  |
| --- | --- |
| Ντοκιμαντέρ / Τέχνες - Γράμματα  | **WEBTV** **ERTflix**  |

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**